কেপলার-৪
কেপলার-৪ তক্ষক তারামণ্ডলে খুঁজে পাওয়া সূর্যের মত একটি নক্ষত্র যা প্রায় ১৬১০ আলোকবর্ষ দূরে অবস্থিত। এটি পৃথিবী সদৃশ গ্রহ অনুসন্ধানের উদ্দেশ্যে নাসা কর্তৃক পরিচালিত কেপলার মিশনের নজরাধীন একটি নক্ষত্র। কেপলার-৪বি, নেপচুন আকৃতির একটি গ্রহ যা এই নক্ষত্রের অত্যন্ত নিকটবর্তী কক্ষপথে আবর্তিত হচ্ছে বলে আবিষ্কৃত হয় এবং ৪ জানুয়ারি ২০১০ সালে কেপলার দলের মাধ্যমে জনসম্মুখে প্রকাশ করা হয়। কেপলার-৪বি ছিল কেপলার স্যাটেলাইটের প্রথম আবিষ্কার আর এই আবিষ্কারের নিশ্চয়তা মহাকাশযানের কার্যকারিতা প্রমাণে সহায়ক ভূমিকা পালন করেছে।